Az információ-biztonsági piac tovább bõvül
Bár az elmúlt évben a magyar informatikai piac visszaesett, az információbiztonsági megoldások iránt nem csökkent a kereslet, s várhatóan az idén is tovább bõvül - mondta Kõrös Zsolt, a Noreg Kft. ügyvezetõ igazgatója kedden Budapesten sajtótájékoztatón.
Hozzátette: tavaly a személyazonosság alapú biztonsági megoldások iránt duplájára nõtt a kereslet, részben azért mert a bankoknak például jogszabály írja elõ az ilyen típusú megoldások használatát. A helyzet az idén is hasonló lesz, mivel a felmérések szerint a cégek mintegy fele tervez nagyobb it-biztonsági fejlesztést.
Az amerikai piackutató, az IDC adatai szerint 2009-ben 15-20 milliárd forintot költöttek it-védelmi megoldásokra. Ebbõl mintegy 7 milliárd forintot védelmi szoftverekre, 3 milliárdot pedig hardver eszközökre, a fennmaradó részt a szolgáltatások tették ki. Az eladások 80 százalékát a hagyományos védelmi termékek, így a vírusvédelmi szoftverek és a tartalomszûrési megoldások tették ki.
Az információbiztonsággal foglalkozó Noreg Kft. az elmúlt évben 10 százalékkal, 28 millió forintra növelte adózás utáni eredményét, míg bevétele 11,5 százalékkal 500 millió forintra csökkent. Ennek azonban az az oka, hogy 2009-ben már a bevétel 67 százalékát a szolgáltatásokból származó összeg tette ki, szemben az egy évvel korábbi 54 százalékkal. A fennmaradó részek a termékeladásból származtak.
Az ügyvezetõ elmondta, az idén további 10 százalékkal tervezik növelni az adózott eredményüket, részben a saját fejlesztésû biztonsági, például a bankkártya-menedzsment megoldás második félévi eladásából. A piacon napjainkban egy kártyamenedzsment megoldás 50 millió forint, illetve e fölötti összegbe kerül, ezzel szemben a Noreg megoldása ennek körülbelül a felébe kerül majd - tette hozzá.
fontosbelfold internet informatika